Noverint universi quod Girardus panatarius domini ducis dedit Deo et sancte Marie et ecclesie Cisterciensis quandam suam vineam En La Perrere scilicet quatuor iornales et unum quartum. Et hoc laudavit uxor eius Johanna et filius eius Johannes et ipsi habuerunt de bonis Cistercii centum viginti et septem libras Divionenses. Et in testimonium huius donationis ego Jacobus decanus Divionensis hanc presentem cartam sigilli mei karactere consignavi.